A Törvényszék (hetedik tanács) 2012. október 10-i ítélete – Sviluppo Globale kontra Bizottság
(T-183/10. sz. ügy)
„Szolgáltatásnyújtásra irányuló közbeszerzési szerződések – Közbeszerzési eljárás – A szíriai kormány javára biztosítandó műszaki segítségnyújtás – A pályázat elutasítása – Indokolási kötelezettség”
Intézmények jogi aktusai – Indokolás – Kötelezettség – Terjedelem – Szolgáltatásnyújtásra irányuló közbeszerzési szerződés odaítélése iránti eljárás keretében hozott, pályázat elutasításáról
szóló határozat – Határozat, amelynek lehetővé kell tennie az érdekeltek számára, hogy jogaik érvényesítése érdekében a meghozott intézkedés
indokait megismerhessék – E kötelezettség tiszteletben tartásának azon információkra tekintettel történő mérlegelése, amelyek a kereset benyújtásának
időpontjában a felperes rendelkezésére álltak (EUMSZ 296. cikk; az Európai Unió Alapjogi Chartája, 41. és 47. cikk; 1605/2002
tanácsi rendelet, 100. cikk, (2) bekezdés; 2342/2002 bizottsági rendelet, 149. cikk, (2) és (3) bekezdés) (vö. 16., 19–21., 35., 40., 41., 43. pont)
Tárgy
A decentralizációs folyamatban és a helyi fejlődésben a szíriai kormány javára biztosítandó műszaki segítségnyújtásra vonatkozó
EUROPEAID/129038/C/SER/SY (HL 2009/S 223-319862) meghívásos közbeszerzési eljárás keretében a felperes által benyújtott ajánlatot
el nem fogadó, 2010. február 14-i bizottsági határozat megsemmisítése iránti kérelem.
Rendelkező rész
1)
A Törvényszék megsemmisíti a decentralizációs folyamatban és a helyi fejlődésben a szíriai kormány javára biztosítandó műszaki
segítségnyújtásra vonatkozó EUROPEAID/129038/C/SER/SY (HL 2009/S 223-319862) meghívásos közbeszerzési eljárás keretében a
felperes által benyújtott ajánlatot el nem fogadó, 2010. február 14-i bizottsági határozatot.
2)
Az Európai Bizottság maga viseli saját költségeit, és köteles viselni a Sviluppo Globale GEIE részéről felmerült költségeket
is.